Voeg die eiers, neutmuskaat en meel by en knie die mengsel om ’n sagte deeg te vorm. Moet dit nie te veel te knie nie. Verdeel die mengsel in 6 porsies. Rol elkeen in ’n dun staaf uit en sny dan in 2 cm-stukke.
Kook die gnocchi 1 min. in sarsies in gesoute kookwater of tot dit na die oppervlak dryf. Skep met ’n gaatjieslepel uit. Dreineer en sit eenkant.
Verhit die olie en botter in ’n pan oor matig-hoë hitte. Voeg die spekvleis by en braai terwyl jy af en toe roer tot die spekvleis begin bros raak.
Verlaag die hitte tot matig en voeg die gnocchi en knoffel by. Braai 3 min. terwyl jy roer. Geur goed en voeg die room by. Laat prut 3 min. Voeg die ertjies versigtig by en meng deur.